et en da da da sv en da id en et da sv da da da da en da en en et et da en da et da da da da da da da da eo da da da da da da da da da et da da da da it en nn da da da da da da da da da da da hu da da da da da da da nb da da da da da da da da da da sv da da da da da da da da da da da da da da da da da da da de da da da da da da da da da da en en en en en en da en en en en en en en en da en en da da da da da da da da da da da da da da da da da da da da da da da da da da da da da da da da da da da da da da da da nb da de sv da da da da da da da da da da da da da da da da da da sv da da da da da en da da da da da da da da da da da da da da da da da da da da da da de en da en da ko da da nb nb nb ms nb nb nb da da da es de de da da en da eu da da da da da ar hu sv da da da it
MitID kommer i løbet af 2021 og 2022 til at afløse NemID
Mistet, slidt eller ødelagt kørekort
Opkrævning af restancer på daginstitutionsområdet
SKAT i forbindelse med dødsbo
Du får besked, når du skal have MitID
MitID kommer i løbet af 2021 og 2022 til at afløse NemID. Det sker, fordi der er brug for et digitalt ID, som kan leve op til fremtidens sikkerhedsbehov.
MitID kan bruges til alt det, som du har brugt NemID til. Fx logge på netbanken eller på borger.dk.
Det er gratis at få og bruge MitID. Du får besked i din net- eller mobilbank, når det er din tur til at få MitID.
MitID er udviklet af Digitaliseringsstyrelsen og Finans Danmark – interesseorganisationer for bankerne.
Her kan du få hjælp
Har du brug for hjælp, kan du altid kontakte din bank. De står klar til at hjælpe dig.
Du kan også kontakte MitID supporten på tlf. 33 98 00 10.
Hvis du allerede har talt med dem og stadig har brug for hjælp, kan du bestille tid til MitID i Borgerservice.
Få svar på dine spørgsmål om MitID
Få MitID nu - direkte via din netbank.
Har du ikke fået MitID endnu, så log på din net- eller mobilbank. Der bliver du guidet til, hvordan du får MitID nemt og sikkert.
Du kan også få MitID på MitID.dk.
Læs mere om, hvordan du får MitID på MitID.dk
Sådan får du MitID i din net- eller mobilbank
Du kan få MitID igennem din net- eller mobilbank. Vær opmærksom på den tidsfrist, du får oplyst i net- eller mobilbanken – især fordi de forskellige trin kan tage lidt tid, afhængig af hvad du vælger at gøre. Du skal have fået MitID inden for den tidsfrist, der fremgår i din net- eller mobilbank – ellers kan du ikke logge på banken.
Har du brug for hjælp, skal du tage kontakt til din bank.
Der er nogle trin du skal igennem. Afsæt god tid til at gennemføre processen.
For at få MitID skal du bruge:
En computer, tablet eller smartphone
Dit NemID – nøglekort eller app
Adgang til SMS eller e-mail.
Trin 1: Få MitID i din net- eller mobilbank
Log ind i din net- eller mobilbank og klik dig hen til det sted, hvor du kan få MitID.
Trin 2: Accepter vilkårene
Du skal læse og acceptere vilkårene for brug af MitID.
Trin 3: Vælg MitID app – eller et af alternativerne
Du skal nu vælge, hvordan du vil bruge MitID. For langt de fleste vil MitID app være det bedste og mest enkle valg. For dem, der ikke har mulighed for at bruge appen, vil MitID kodeviser være et godt alternativ, mens MitID kodeoplæser er beregnet til personer med nedsat syn.
Trin 4: Indtast kontaktoplysninger
Du skal indtaste dine kontaktoplysninger (e-mailadresse eller telefonnummer) , så du senere kan få besked om MitID.
Trin 5: Vælg bruger-ID
Du skal nu finde på et bruger-ID, som du skal bruge, hver gang du anvender MitID. Det må ikke være dit CPR-nummer. Find på en sammensætning af tal, bogstaver og specialtegn, som er svært for andre at gætte, men nemt for dig at huske. Dit bruger-ID fra NemID er allerede reserveret til dig i MitID, dog ikke, hvis det er dit CPR-nummer.
Trin 6: Download eller bestil MitID
Hvis du har valgt at bruge MitID app, skal du downloade den nu i Google Play eller App Store. Har du valgt MitID kodeviser eller MitID kodeoplæser, skal du bestille den med posten eller hente den i borgerservice.
Trin 7: Aktivér MitID
Nu skal du aktivere MitID. Du aktiverer MitID app ved at følge trinene i net- eller mobilbanken. MitID kodeviser eller -kodeoplæser aktiverer du ved at følge trinene i det medfølgende brev, som du modtager sammen med kodeviseren- eller oplæseren.
Husk at beholde dit NemID nøglekort eller nøgleappen, indtil NemID er helt udfaset, også selvom du har fået MitID.
Hvis du ikke kan få MitID via net- eller mobilbanken
Hvis du hverken har net- eller mobilbank, kan du få MitID via MitID.dk. Det forudsætter, at dine ID-oplysninger i NemID er opdaterede. Hvis du skal opdatere dine ID-oplysninger, har du formentligt allerede modtaget besked om det fra Digitaliseringsstyrelsen.
Du kan få hjælp på MitID.dk eller ved at kontakte MitID support. Du finder kontaktoplysningerne her Support til MitID (nyt vindue)
Læs mere på MitID.dk
Hvis du hverken kan få MitID via net- eller mobilbanken eller MitID.dk
Hvis du hverken kan få MitID via net -eller mobilbanken eller MitID.dk, kan du få MitID i din lokale borgerservice. Husk at booke tid.
Find kontaktoplysninger på din kommune
How do I update my ID information?
Some NemID users will need to update their ID information before getting MitID. If this applies to you, you have been notified via Digital Post from te Danish Agency for Digital Government or your Danish bank.
You will need a MitID app, a valid Danish, Greenlandic or Faroese passport and a phone to scan te passport. To get MitID with te MitID app you need:
A smartphone that can scan your passport or ID-card (NFC-reader).Most Android phones and iPhone 7 or newer will be able to. If you do not have a smartphone with NFC-reader, it is possible to borrow a smartphone that meets te requirements. Afterwords you need to install te MitID app on your own device.
How to get MitID through te MitID app:
Download te MitID app in App Store og Google Play
Open te MitID app
Open ‘Settings’ (top left)
Tap ‘Create MitID’ and follow te steps. You will need your passport or ID-card when you create your personal MitID in te app. Your passport or ID-card is used to prove who you are. Te information is only used for this – and is therefore not stored. You will be guided along te way when you follow te steps in te MitID app.
This is an alternative to a visit in a Citizen Service.
Read more about te flow on MitID.dk
If you cannot do it yourself, you can get help from Citizen Service. In most municipalities, you have to book an appointment before showing up.
When you visit a Citizen Service you need to bring valid ID and answer a set of questions about yourself (based on information about you from te CPR-register) in order to confirm your identity. This requires that enough information about you exist in te CPR-register, which can depend on how long you have lived in Denmark and if you have postal address in te country. If te system can't generate enough questions for you to answer, then you need to bring a witnesser, who can testify to your identity. We recommend that you bring a witness.
To find your municipality and book an appointment, please go to 'Find en myndighed' (in Danish):
To read more about how to update your personal information in NemID, please go to lifeindenmark.dk (in English):
Go to lifeindenmark (new window)
Her kan du få hjælp
Har du brug for hjælp til at få eller bruge MitID, skal du kontakte din bank. De står klar til at hjælpe dig. Alternativt kan du gå på MitID.dk eller kontakte MitID support.
Find direkte telefonnummer til din banks telefonsupport på MitID.dk/bank
Kontaktoplysninger til MitID supporten finder du ligeledes på MitID.dk
Du kan også bede om hjælp hos nogen, du stoler på. Det kan være et familiemedlem eller en god ven. Du kan fx få MitID ved at låne vedkommendes telefon. Bare husk, at du ikke må dele:
din MitID app, -kodeviser eller -kodeoplæser
dit bruger-ID – undtagen med supporten, hvis du selv kontakter den.
På MitID.dk kan I læse mere om, hvordan man giver og modtager hjælp.
Læs mere om at hjælpe andre med MitID på MitID.dk (nyt vindue)
Sådan hjælper du andre
Du må gerne hjælpe andre med at få MitID - du kan fx låne din telefon ud. Den, du hjælper, må dog ikke dele sine koder eller bruger-ID med dig. Han eller hun må heller ikke udlevere sin MitID app, -kodeviser eller -kodeoplæser.
På MitID.dk kan I læse mere om, hvordan man giver og modtager hjælp.
Læs om at hjælpe hinanden på MitID.dk
Hvis du ikke har CPR-nummer eller NemID, kan du henvende dig i borgerservice. Husk at booke tid.
Pas godt på MitID
MitID er personligt, og det er vigtigt, at du passer godt på det. Følg derfor disse råd:
Vis aldrig dine koder til andre
Udlever aldrig din MitID app, -kodeviser eller -kodeoplæser til andre
Del aldrig dit bruger-ID med andre – undtagen med supporten, hvis du selv kontakter den
Godkend aldrig noget med MitID på baggrund af fx et opkald, e-mail eller besøg fra nogen, som udgiver sig for at være fra din bank, fra supporten eller noget helt tredje. Du vil aldrig blive kontaktet på den måde
Vær opmærksom på, hvilken handling du er ved at godkende med MitID. Hvis teksten ikke svarer til det, som du ønsker at gøre, eller hvis du ikke selv har igangsat handlingen, skal du lade være med at godkende.
Behold NemID indtil videre
Selvom du får MitID, skal du beholde NemID indtil videre. Det skal du, fordi der i en overgangsperiode er steder, hvor du stadig skal bruge NemID, indtil NemID er endeligt udfaset. Du får besked, når du ikke længere skal have NemID.
Hvis du mister din mobiltelefon
Hvis du mister din telefon, skal du straks spærre den MitID app, som er tilknyttet den telefon, du har mistet. Det gør du enten på MitID.dk eller ved at ringe til MitID supporten.
Det er en god idé at have MitID flere steder, fx både på din mobil og en tablet. Så har du altid en reserve, og du kan stadig kan godkende med MitID, selvom du mister din mobil med MitID appen på.
Hvis du har mistet din telefon med din MitID app, og du ikke har et alternativ som f.eks. en kodeviser, så kan du få aktiveret en ny MitID app på to måder; du kan enten scanne dit danske pas og ansigt med MitID appen og på den må få aktiveret en ny app, eller du kan få en ny aktiveringskode hos Borgerservice, som du kan bruge til at aktivere din nye app.
Du kan læse mere om, hvordan du får MitID app på en ny telefon/tablet her
Hvis du mister din kodeviser eller kodeoplæser
Hvis du har MitID app, kan du logge ind på MitID.dk og bestille en ny kodeviser eller kodeoplæser. Hvis du ikke har MitID app, skal du henvende dig i borgerservice.
Læs mere på MitID.dk
Find kontaktoplysninger på din kommune
Flere brugere på MitID appen på samme smartphone/tablet
Hvis I er flere personer i samme husstand, som fx benytter den samme tablet, kan I bruge den samme MitID app. I skal bruge hver jeres bruger-ID, da man kun må bruge sin egen MitID-identitet. Hvis I bruger den samme app, kan I derfor ikke bruge ansigtsgenkendelse eller fingeraftryk til at åbne MitID appen med. Her skal I bruge jeres personlige MitID app PIN-kode i stedet.
Til dig, der bor i udlandet
Hvis du i dag har et NemID, skal du også have et MitID. Du kan få MitID via din net- eller mobilbank eller på MitID.dk.
Hvis du ikke har NemID i dag, kan du besøge borgerservice, næste gang du er i Danmark. Medbring dit danske pas, dit danske kørekort eller to ud af følgende tre dokumenter:
Du vil blive bedt om at besvare kontrolspørgsmål baseret på oplysninger i CPR eller medbringe et vitterlighedsvidne, som kan bekræfte, hvem du er. Det kan fx være et familiemedlem eller en ven. Vi anbefaler, at du medbringer et vitterlighedsvidne, da det ikke er sikkert, at der er data nok i CPR til, at der kan stilles kontrolspørgsmål.
Vitterlighedsvidnet skal have et gyldigt MitID, som skal være mindst 10 dage gammelt. Husk at booke tid i borgerservice.
MitID vil understøtte udenlandske mobilnumre.
Til dig, der er udlænding i Danmark
Hvis du vil have adgang til offentlige tjenester som SU eller Skat i Danmark, skal du have et MitID. Du kan få MitID i din net- eller mobilbank eller på MitID.dk.
Læs mere om MitID til udlændinge på MitID.dk
Til dig, der har en virksomhed
Hvis du i dag bruger dit private NemID, når du skal benytte digitale tjenester i forbindelse med din virksomhed, kan du fremover også bruge MitID i erhvervsmæssig sammenhæng. Det gælder fx, hvis du er virksomhedsejer eller har fuld tegningsret i en virksomhed. Det er den løsning, der i dag hedder NemID privat til erhverv og som bliver til MitID privat til erhverv.
Du kan automatisk bruge MitID i erhvervsmæssig sammenhæng, så snart du som privatperson har fået MitID, og skal altså ikke foretage dig yderligere.
Virksomheder og foreninger får ny erhvervsløsning i 2022
Har du medarbejdere i din virksomhed eller medlemmer i en forening, der skal kunne agere digitalt på vegne af virksomheden/foreningen, kan de også i fremtiden bruge deres private MitID. Det sker via den nye erhvervsløsning MitID Erhverv, der erstatter NemID medarbejdersignatur. MitID Erhverv lanceres i 2022.
Til dig, der repræsenterer en forening
Hvis du repræsenterer en forening, kan du benytte dit private MitID, når MitID erstatter NemID.
Som noget nyt kan du som foreningsrepræsentant i frivillige foreninger samt alm. foreninger, andelsforeninger og særlige foreninger fra efteråret 2021 også benytte dit private NemID, og siden MitID, når MitID erstatter NemID. Foreningen kan registrere én foreningsrepræsentant i CVR-registret, og det er denne foreningsrepræsentant, der alene kan gøre brug af sit private NemID og siden MitID.
Til dig, der er fuldmagtshaver
Du kan hente MitID kodeviser eller kodeoplæser for en anden person, hvis du medbringer din fuldmagt på borgerservice.
Du kan læse om lovgivningen bag MitID på retsinformation.dk.
Lov om MitID (nyt vindue)
Sådan kan og må du hjælpe digitalt
Du kan læse mere om MitID på MitID.dk
Læs om kompensationsordningen ved svindel med NemKonto på digst.dk (nyt vindue)
MitID er først og fremmest en app til smartphone og tablet. Du kan bruge MitID til alt det, som du plejer at bruge NemID til, fx logge på netbanken eller borger.dk.
MitID kommer til at afløse NemID i løbet af 2021 og 2022. Det sker, fordi der er brug for et digitalt ID, som kan leve op til fremtidens sikkerhedskrav og behov. NemID er en god og sikker løsning i dag, men MitID er med til at styrke sikkerheden endnu mere.
Med MitID bliver du godt beskyttet mod identitetstyveri, da du kan få besked både gennem MitID appen, på SMS eller e-mail, hvis nogen fx forsøger at aktivere MitID appen fra en ny enhed. Samtidig stilles der høje krav til identitetssikring, dvs. at du kan dokumentere din identitet, både når du skal have MitID, og når du bruger det til fx at overføre penge eller logge ind på en selvbetjeningsløsning.
Det er gratis at få og bruge MitID.
Der vil være en løbende overgang fra NemID til MitID. Husk derfor at beholde dit NemID nøglekort eller nøgleappen, indtil NemID er helt udfaset.
Du kan læse mere om MitID på MitID.dk
Sådan bruger du MitID
Du kan bruge MitID appen, som du bruger NemID nøgleapp i dag. Med et enkelt swipe kan du godkende eller logge ind med MitID på din smartphone eller tablet, fx hvis du skal overføre penge i din net- eller mobilbank, se dine skatteoplysninger eller handle på nettet. Du kan sagtens bruge MitID app, selvom du ikke bruger NemID nøgleapp i dag.
Der findes to alternativer til dig, som ikke har mulighed for at bruge appen: En MitID kodeviser og en MitID kodeoplæser. Hvis du ikke har mulighed for at bruge appen, vil MitID kodeviser være et godt alternativ, mens MitID kodeoplæser er beregnet til personer med nedsat syn.
Du kan vælge, om du vil have MitID kodeviser eller MitID kodeoplæser sendt med posten eller hente den i borgerservice. Når du har modtaget eller hentet MitID kodeviser eller kodeoplæser, skal den aktiveres, så den tilknyttes dig.
MitID kodeviser er en lille elektronisk enhed, som viser dig en engangskode, som du skal indtaste, når du skal bruge MitID. MitID kodeviseren er så lille, at du kan have den i dit nøglebundt eller i lommen.
MitID kodeoplæser har en stor skærm, der viser dig en engangskode, som du skal indtaste, når du skal bruge MitID. MitID kodeoplæser kan også læse engangskoden op. Den er beregnet til personer med nedsat syn.
Tlf. 43 28 28 28
Mandag - onsdag: Kl. 09.00 - 13.00
Torsdag: Kl. 13.00 - 17.30
Fredag: Kl. 09.00 - 12.00
Mandag - onsdag: Kl. 09.00 - 14.30
Torsdag: Kl. 13.00 - 17.30
Fredag: Kl. 09.00 - 12.00
Undgå lang ventetid i telefonen
Sidst opdateret den 07. oktober 2022
Skrevet af Digitaliseringsstyrelsen og Brøndby Kommune
Telefon: 43 28 28 28
Tilgængelighedserklæring Kontakt og åbningstider
Akut hjælp – uden for åbningstid
Abonner på nyheder fra brondby.dk